Regissør

Se også Filmregissør
Regissør kommer fra fransk, og på film- og teaterspråk er det å regissere ensbetydende med å iscenesette dramaturgiske verk. I Danmark benyttes betegnelsen instruktør og på engelsk er betegnelsen director. Men selv om ordet regissør er hentet fra fransk, er den franske betegnelsen på yrket metteur en scène eller réalisateur. På norsk er en teaterregissør det samme som en sceneinstruktør.

Teaterregi 
Sceneinstruktørens arbeid er tradisjonelt oppdelt i tre oppgaver; det litterære, det audio-visjonære og det kontekstuelle (ramme og fortolkning). Den danske i teater- og filminstruktør Peter Urban Bruun Gad (1879-1947) utdyper forholdet mellom det han i sin terminologi kaller det «det litterære, det maleriske og det kulturhistoriske» med følgende betraktninger: «Spørger man om, hvorledes disse tre Felter røgtes rundt omkring paa europæiske Teatre, bliver Svaret: det første bedst; thi Sceneinstruktøren er gennemgaaende enten Skuespiller eller Forfatter og er saaledes vel egnet til at 'instruere' Skuespillerne, bringe dem til at indordne sig under Værkets Grundtone, men han er neppe altid Kulturhistoriker nok til at levendegøre et forbigangent Aarhundrede, og han har vel næsten aldrig malerisk Foruddannelse nok til at tumle medReflekser, Belysninger, Farvesammenstillinger osv.» (Gad 1907:3).  Tekniske og digitaliserte løsninger, nærvær av lysdesignere, iscenescettere, dramaturger og annet som kjennetegner dagens teaterdrift har ført til at kompetanse- og ekspertisefelter er fordelt på mange flere aktører.

Filmregi 
Ved en filmproduksjon er regissøren den som bestemmer hvordan manuset (historien) skal formidles og fortolkes.  Dette inkluderer blant annet:

 Å definere det kunstneriske uttrykket til filmen.
 Å instruere skuespillere.
 Visuelle aspekter som posisjonering av kamera, utforming av scenografi og kostyme, valg av innspillingssted(er), bruk av lys, sminke og spesialeffekter
 Hørbare aspekter som bruk av musikk, kontentum og lydeffekter.

Regissører jobber vanligvis tett sammen med en eller flere filmprodusenter og manusforfattere. Manusforfatteren utvikler filmens historie og manus. Noen regissører produserer filmene sine selv (for eksempel Steven Spielberg), mens andre i tillegg også skriver manus (for eksempel Paul Thomas Anderson).

Den kjente norske filmregissøren og skuespilleren Liv Ullmann er president i Fédération Européenne des Réalisateurs de l'Audiovisuel Federation of European Film Directors, som er den europeiske sammenslutningen av filmregissører.

En kjent norsk regissør er Tancred Ibsen som regisserte flere filmer i mellomkrigstiden, deriblant filmen Fant. Han regisserte også filmen To mistenkelige personer som Norges Høyesterett forbød visningen av i 1952. I de senere år har norske regiprofiler som Harald Zwart, Erik Skjoldbjærg, Petter Næss og Bent Hamer markert seg både nasjonalt og internasjonalt.

Noen kjente filmregissører 
Her er navnene på noen av de mest kjente filmregissørene gjennom tidene:
 David Wark Griffith
 Sergei Eisenstein
 Fritz Lang
 Peter Jackson
 Ingmar Bergman
 Federico Fellini
 Stanley Kubrick
 Alfred Hitchcock
 Billy Wilder
 Frank Capra
 Krzysztof Kieślowski
 Akira Kurosawa
 Francis Ford Coppola
 Martin Scorsese
 Roman Polański
 Woody Allen
 Steven Spielberg
 Andrzej Wajda
 Quentin Tarantino
 Pedro Almodóvar
 Luis Buñuel
 Jerzy Skolimowski
 Wes Craven
 Krzysztof Zanussi
 Michael Bay
 Kathryn Bigelow
 Tim Burton
 Ruggero Deodato
 Jean-Luc Godard
 James Cameron
 Christopher Nolan

Litteratur 
Gad, Urban: Moderne Teaterteknik. (Særtryk af Berlingske Tidende.) [København 1907].
Gad, Urban: Filmen - Dens Midler og Maal. Gyldendal, København 1919.
 Rabiger, Michael: Directing : film techniques and aesthetics, Focal Press, 2003. ISBN 0-240-80517-8

Eksterne lenker 
 Utdanning.no sin yrkesbeskrivelse av regissør

Kunstneriske beskjeftigelser
Filmproduksjon
TV
Teater